ΓΡΑΠΤΗ ΕΡΩΤΗΣΗ E-1067/02

υποβολή: Glyn Ford (PSE) προς την Επιτροπή

(17 Απριλίου 2002)

Θέμα: Τροποποιήσεις των κανονιστικών ρυθμίσεων των ΗΠΑ για τη μετανάστευση και πιθανή διακοπή του προγράμματος κατάργησης της θεώρησης διαβατηρίων για τους πολίτες της ΕΕ

Ενόψει των αλλαγών που ενδέχεται να επέλθουν στις ρυθμιστικές διατάξεις των ΗΠΑ για τη μετανάστευση οι οποίες, από τα τέλη του 2003, θα απαιτούν, στο πλαίσιο του προγράμματος κατάργησης της θεώρησης διαβατηρίων, να συμπεριλαμβάνονται στα διαβατήρια και στοιχεία βιομετρικής αναγνώρισης όπως δακτυλικά αποτυπώματα, χαρακτηριστικά του αμφιβληστροειδούς κλπ., μπορεί η Επιτροπή να εκτιμήσει τον πιθανό αντίκτυπο που θα έχει η διακοπή του προγράμματος αυτού για τους πολίτες της ΕΕ, σε περίπτωση που δεν θαπάρξουν τροπολογίες στις κανονιστικές ρυθμίσεις για τα διαβατήρια της ΕΕ, σε ό,τι αφορά το συνολικό κόστος της απόκτησης θεώρησης διαβατηρίου, και τον αντίκτυπο που ενδεχομένως που έχει στον όγκο εργασίας των αεροπορικών εταιρειών των τουριστικών φορέων και άλλων επιχειρήσεων·

Κοινή απάντησητου κ. Vitorino εξ ονόματος της Επιτροπήςστις γραπτές ερωτήσεις E-1066/02, E-1067/02 και E-1068/02

(11 Ιουνίου 2002)

Στο πρόγραμμα εργασίας για το 2000-2001, προβλέπετο ότι η Επιτροπή θαπέβαλε νομοθετική πρόταση με στόχο να καταστήσει ασφαλέστερα τα έγγραφα ταξιδίου και ιδιαίτερα το διαβατήριο. Ωστόσο, προέκυψε το θέμα μιας κατάλληλης νομικής βάσης, λόγω τροπολογίας που εισήχθη στο άρθρο 18 της συνθήκης ΕΚ με τη συνθήκη της Νίκαιας. Σύμφωνα με το ψήφισμα των εκπροσώπων των κυβερνήσεων των κρατών μελών, της 18ης Οκτωβρίου 2000(1), τα κράτη μέλη πρέπει να εισαγάγουν νέα επίπεδα ασφάλειας στα πλέον πρόσφατα ταξιδιωτικά έγγραφα της ΕΕ, τηρουμένων των επιπέδων του Διεθνούς Οργανισμού πολιτικής αεροπορίας (ICAO), συμπεριλαμβανομένης μεταξύ άλλων οπτικά μεταβαλλόμενης διάταξης (OVD) και μηχανοαναγνώσιμων χαρακτηριστικών.

Η Επιτροπή, όσον αφορά τις σχέσεις με τις ΗΠΑ, μπορεί να παράσχει τις ακόλουθες πληροφορίες: Μετά την έκδοση της καλουμένης Patriot Act, δύο ερωτήματα απασχολούν κυρίως τα κράτη μέλη της Ευρωπαϊκής Ένωσης:

α) Οι χώρες που συμμετέχουν στο πρόγραμμα απαλλαγής από την θεώρηση εισόδου βίζα θα εκδίδουν διαβατήρια δυσχερούς πλαστογράφησης με ενσωματωμένους βιομετρικούς αναγνωριστές που θα συμφωνούν με τα επίπεδα βιομετρικών αναγνωριστών που έχει θεσπίσει ο Διεθνής Οργανισμός πολιτικής αεροπορίας.

Απ' ό,τι γνωρίζει η Επιτροπή δενπάρχουν ακόμα κανόνες του ICAO σχετικά με κατάλληλα βιομετρικά δεδομένα, εκτός από τη φωτογραφία. Το θέμα αυτό ισχύει και για τα διαβατήρια που εκδίδονται στις ΗΠΑ. Η αμερικανική κυβέρνηση εξετάζει επί του παρόντος τη δυνατότητα να χρησιμοποιήσει βιομετρικά δεδομένα (ιδίως την αναγνώριση του προσώπου και των δακτυλικών αποτυπωμάτων) για τα διαβατήρια που εκδίδουν και να διαβιβάσει σχετικά με το θέμα έκθεση στο Κογκρέσο, τον Οκτώβριο 2002. Η Επιτροπή θα παρακολουθήσει εκ του σύνεγγυς τα αποτελέσματα της εξέτασης αυτής, καθώς και κάθε εξέλιξη προς την κατεύθυνση της χρήσης της βιομετρίας στα διαβατήρια των ΗΠΑ.

β) Οι ταξιδιώτες από χώρες που συμμετέχουν στο πρόγραμμα άρσης τηςποχρέωσης θεώρησης εισόδου (βίζας) πρέπει να έχουν, μέχρι την 1η Οκτωβρίου 2003, διαβατήρια τα οποία να είναι μηχανοαναγνώσιμα. Ωστόσο,πό ορισμένες συνθήκες, ο αρμόδιοςπουργός μπορεί να άρει την απαίτηση αυτή για τις χώρες που έχουν πραγματοποιήσει πρόοδο προς την έκδοση μηχανοαναγνώσιμων διαβατηρίων.

Τα πλέον πρόσφατα διαβατήρια που εκδίδονται στα κράτη μέλη της Ευρωπαϊκής Ένωσης είναι μηχανοαναγνώσιμα. Το πρόβλημα μπορεί να προκύψει για τους κατόχους παλαιών διαβατηρίων, τα οποία δεν είναι μηχανοαναγνώσιμα. Τα κράτη μέλη μπορεί να κληθούν να επιταχύνουν την έκδοση νέων διαβατηρίων για όλους τους πολίτες τους, εκτός εάν οι διοικητικέςπηρεσίες των ΗΠΑ αποφασίσουν να ανακαλέσουν την εφαρμογή της απαίτησης αυτής μέχρι το τέλος της διάρκειας ισχύος των διαβατηρίων παλαιού τύπου.

γ) Ωστόσο ορισμένες αλλαγές εισήχθησαν με την Enhanced Border Security and visa entry reform Act (Πράξη περί ενίσχυσης της ασφάλειας των συνόρων και μεταρρύθμισης των θεωρήσεων εισόδου) του 2002 (το κείμενο όπως κυρώθηκε στις 8 Μαΐου 2002)· από τις 26 Οκτωβρίου 2004 και μετά, κάθε αλλοδαπός που ζητεί να τύχει του προγράμματος άρσης τηςποχρέωσης θεώρησης εισόδου βάσει του τμήματος 217 της Immigration and Nationality Act (Νόμου περί μετανάστευσης και ιθαγένειας) θα πρέπει να είναι κάτοχος διαβατηρίου δυσχερούς πλαστογράφησης που να περιλαμβάνει βιομετρικούς αναγνωριστές και αναγνωριστές αυθεντικότητας εγγράφου που να συμβιβάζονται με τα εφαρμοζόμενα επίπεδα βιομετρικής αναγνώρισης και αναγνώρισης εγγράφων που έχει καθορίσει ο ICAO, εκτός από την περίπτωση που το διαβατήριο του αλλοδαπού έχει εκδοθεί πριν από την ημερομηνία αυτή.

Τέλος όσον αφορά την προστασία των δεδομένων, εφαρμόζεται η οδηγία 95/46/ΕΚ της 24.10.95(2), για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών.

(1) ΕΕ C 310 της 20.10.2000.

(2) ΕΕ L 281 της 23.11.1995.